En tornar a Grècia es va instal·lar a la casa-palau de la seua família en el poblet de Carusades, prop de la ciutat de Corfú, on va residir la major part de la seua vida. Va participar com a voluntari en la revolució de Creta (1896), en la Guerra greco-turca (1897) i en la Primera Guerra Mundial. Inspirat per les idees socialistes, va ser membre fundador de l'Agrupació Socialista grega i del Cercle Solidari del Treballador de Corfú (1910-1914) i va lluitar per l'emancipació de la dona. Va morir de càncer el 1923, a l'edat de 51 anys.